Magdalene Sophie Buchholm

Magdalene Sophie Buchholm (født Bentzen 15. mars 1758 i Skien, død 12. august 1825 i Kragerø) var en norsk forfatter. Buchholm var lyriker og den eneste norske kvinne som på slutten av 1700-tallet ble anerkjent som forfatter.Cecilie L. Solberg: Norsk kvinnelitteraturhistorie. Bind 1: 1600-1900, Oslo: Pax, 1988, s. 35. Hun ble i sin tid hyllet som Nordens Sappho.

 Familie 
Magdalene Sophie Buchholm var datter av justisråd senere bergamtsforvalter Mogens Bentsen (1715–70) og Sophie Hellesdatter/Heltzen (1720–98). Hun ble 12. september 1777 gift med skipsprest, senere sogneprest Peter Leganger Castberg (1752–1784). Som enke ble hun 31.oktober 1785 gift med kjøpmann i Flekkefjord, senere tollinspektør Joachim Frederik Buchholm (ca. 1762–1834). Hun var mor til lege og døvelærer Peter Atke Castberg (1779–1823) og forfatter Petrea Buchholm (1786-1870).

 Liv og virke 
Buchholm virket fra 1770-årene i København, der hun var med i Norske Selskab.«Diskrimineres og gjemmes bort», Dagbladet, 22. februar 2012. Diktene hennes ble publisert i Norske Selskabs skrifter og i ulike tidsskrifter. I 1793 utga hun diktsamlingen Poesier (gjenutgitt i utvidet utgave i 1806).Aasen, Elisabeth: Kvinners spor i skrift. Supplement til norsk litteraturhistorie, Oslo: Samlaget, 1986, s. 42. I 1783 fikk Det Norske Selskabs hederspris, ringen med den grønne sten, etter publiseringen av «heroiden» (et oppdiktet brev fra en heltinne til sin elskede) Adeluds til Torkild Trondesen. 

Ragna Nielsen har et kapittel om Magdalene Buchholm i sin bok Norske Kvinder i det 19de Aarhundrede. 1 (1904).

 Utgivelser 
 Adeluds til Torkild Trondesen, i Poetiske Samlinger, hf. 2, utg. av Det Norske Selskab, København 1783
 Poesier, København, 1793. Digitalisert utgave fra Nasjonalbiblioteket
 Zetlitz' Minde, i Det norske Nationalblad 1821, s. 129–130

 Referanser 

 Litteratur 
 Ragna Nielsen:  S. 85-99.

 Eksterne lenker 


Kategori:Norske forfattere
Kategori:Personer fra Skien kommune
Kategori:Nordmenn på 1700-tallet
Kategori:Fødsler i 1758
Kategori:Dødsfall i 1825
Kategori:Castbergslekten